ai4bharat/Pralekha huggingface dataset:
وزارت اطلاعات ونشریات
کامن ویتھ گیمس 2022 کا ڈی ڈی اسپورٹس پر براہ راست نشریہ
مختلف کھیل کے مقامات سے ہندوستانی کھلاڑیوں کی شرکت کا بڑے پیمانے پر کوریج
مقبول عام دولت مشترکہ کھیلوں کی شروعات کے ساتھ، دوردرشن اسپورٹس آپ کے لیے کامن ویلتھ گیمس، 2022 کے افتتاحی پروگرام سے لے کر 8 اگست، 2022 کو اس کے اختتام تک، براہ راست میدان سے سبھی ایکشن لائیو لے کر آ رہا ہے۔
ڈی ڈی اسپورٹس کا نشریہ 28 جولائی، 2022 کو انگلینڈ کے برمنگھم واقع الیگزنڈر اسٹیڈیم میں شاندار افتتاحی تقریب کے ساتھ شروع ہوا۔ ڈی ڈی اسپورٹس کے ذریعے صرف ڈی ڈی فری-ڈش پر 20 کھیل مقابلوں کا سیدھا نشریہ کیا جا رہا ہے، جس کی شروعات 29 جولائی سے ہوئی ہے۔
215 کھلاڑیوں کی ہندوستانی ٹیم 16 کھیل مقابلوں میں شرکت کر رہی ہے۔ چونکہ مختلف مقامات پر ایک ساتھ کئی ٹورنامنٹ چل رہے ہیں، ڈی ڈی اسپورٹس کی نشریات میں کھیلوں کے مختلف پروگراموں کے بڑے پیمانے پر کوریج کو شامل کیا گیا ہے، جس میں ہندوستان سے متعلق میچوں، سرگرمیوں اور شرکت پر خصوصی توجہ دی جا رہی ہے۔
ڈی ڈی اسپورٹس پر نشریہ روزانہ دوپہر 12 بجے سے شروع ہو کر، کھیل پروگراموں کے ختم ہونے تک جاری رہے گا۔ ڈی ڈی اسپورٹس کی یومیہ نشریات میں کھیلوں کے ماہرین اور صحافیوں کے ساتھ آدھے گھنٹے کا ’کھیل سے پہلے‘  بھی شامل ہے، جو دن کے متعینہ کھیل پروگراموں کے بارے میں جانکاری دیتے ہیں۔ پورے دن بریک کے دوران، ڈی ڈی اسپورٹس کے اینکر ناظرین کو آنے والے کھیل پروگراموں سے واقف کراتے ہیں۔
ڈی ڈی اسپورٹس چینل پر لائیو نشریات کے علاوہ، آل انڈیا ریڈیو اور ڈی ڈی اسپورٹس کا ٹوئٹر ہینڈل  اور آل انڈیا ریڈیو اسپورٹس  کھیلوں کے بارے میں لگاتار اپ ڈیٹ دے رہے ہیں۔
برمنگھم، انگلینڈ میں منعقد ہونے والے دولت مشترکہ کھیل، 2022 میں 72 ممالک شرکت کر رہے ہیں۔
وزیراعظم کا دفتر
سری وینکٹیشورا سوامی مندر جموں ہمارے بھرپور مالا مال ورثے کا جشن منائے گا: وزیراعظم
وزیر اعظم جناب نریندر مودی نے کہا ہے کہ سری وینکٹیشورا سوامی مندر جموں ’ایک بھارت شریشٹھہ بھارت‘ کے جذبے کو مزید گہرا کرے گا۔
وزیر اعظم نے مرکزی وزیر ڈاکٹر جتیندر سنگھ کے ٹویٹ تھریڈ کے جواب میں ٹویٹ کیا:
"یہ ہماری وراثت کی دولت کا جشن منائے گا اور 'ایک بھارت شریشٹھ بھارت' کے جذبے کو مزید گہرا کرے گا۔"
وزارت دفاع
رکشا منتری جناب راج ناتھ سنگھ نے کووڈ-19 کے خلاف جنگ میں چھاؤنی بورڈوں کی کوششوں کا جائزہ لیا
نئی دہلی،16اپریل، رکشا منتری جناب راج ناتھ سنگھ نے آج کورونا وائرس  کے پھیلنے کو روکنے کے لیے ملک بھر میں واقع 62 چھاؤنی بورڈوں کے ذریعے کیے گئے بچاؤ کے اقدامات کاجائزہ لیا۔ڈائرکٹر جنرل ڈیفنس ایسٹیٹس  محترمہ دیپا باجوا نے رکشا منتری کو یقین دلایا کہ اس عالمی وبا کے خلاف جنگ میں حصہ لینے کے لیے چھاؤنی بورڈ عہد بند ہیں۔
محترمہ باجوا نے تمام چھاؤنیوں میں کی جانے والی کارروائیوں کے ساتھ سینی ٹیشن، طبی خدمات اور پانی کی سپلائی کی ضروری خدمات کو برقرار رکھنے سے متعلق ایک جائزہ پیش کیا۔ انھوں نے رکشا منتری کو قرنطین سہولتوں کے لیے اسپتالوں، اسکولوں اور کمیونٹی ہالوں کی شناخت کے لیے کیے گئے اقدامات اور وہاں کے باشندوں کے درمیان بیداری پھیلانے اور سوشل ڈس ٹینسنگ نافذ کرنے کے لیے کیے جانے والے اقدامات میں بھی بتایا۔ انھوں نے بتایا کہ این جی اوز/ سماجی تنظیموں کے تعاون سے کمزور طبقات کے لیے کھانے اور سوکھے راشن کا انتظام بھی کیا گیا ہے۔جناب راج ناتھ سنگھ کو یہ بھی بتایا گیا کہ چھاؤنی بورڈوں کے چیف ایگزکیٹیو آفیسر، ضلع انتظامیہ اور لوکل ملیٹری اتھارٹیز کے ساتھ باقاعدہ رابطہ برقرار رکھے ہوئے ہیں۔
رکشا منتری کو یہ بھی بتایا گیا کہ دفاعی سکریٹری ڈاکٹر اجے کمار نے چھاؤنی بورڈوں کے لیے بھی اسٹیٹ ڈیزاسٹر رسپونس فنڈ  کے جاری کیے جانے کے لیے چیف سکریٹری کے ساتھ کو اٹھایا ہے۔ ان کوششوں کا اعتراف کرتے ہوئے جناب راج ناتھ سنگھ نے زور دیا کہ چھاؤنی بورڈوں کو سینی ٹیشن اور ہائی جین کے اعلیٰ ترین معیارات کو یقینی بنانا چاہیے اور خصوصی طور پر آبادی والے سول علاقوں میں فیومی گیشن بھی ہونا چاہیے۔ انھوں نے اس بات پر زور دیا کہ مہاجر مزدوروں/ دہاڑی مزدوروں کے کمزور طبقات کو کھانا اور شیلٹر فراہم کرانے پر خصوصی توجہ دی جانے چاہیے۔
وزارت خزانہ
چوتھے بھارت – سوئزرلینڈ مالیاتی مذاکرات کا ورچوئلی انعقاد
نئی دہلی 11 مئی 2021: ہندوستان اور سوئزرلینڈ کے چوتھے مالیاتی مذاکرات ، ویڈیو کانفرنسنگ کے ذریعہ ، آج یہاں ورچوئلی منعقد کئے گئے ۔ اقتصادی امور کے سکریٹری جناب اجے سیٹھ نے ہندوستانی وفد کی قیادت کی ۔ سوئز رلینڈ کی طرف سے وفد کی قیادت ، سوئزرلینڈ کی بین الاقوامی مالیات کے لئے ریاستی سکریٹریٹ کی اسٹیٹ سکریٹری محترمہ دنیلا اسٹافل نے کی ۔ہندوستانی وفد میں اقتصادی امور کے محکمہ ، محکمہ محصولات ،مالیاتی خدمات کے محکمہ اور امور خارجہ کی وزارت کے نمائندے شامل تھے۔
مذاکرات میں ، دیگر امور کے علاوہ ، سرمایہ کاری ، بین الاقوامی مالیاتی خدمات کی مرکزی اتھارٹی  ، قومی سرمایہ کاری اور بنیادی ڈھانچہ کے فنڈ  ، فِن ٹیک ، پایہ دار مالیہ اور سرحد پار کی مالیاتی خدمات سمیت مختلف پہلوؤں سے متعلق تعاون کے لئے دونوں ممالک کے تجربات کو ساجھاکرنے کا احاطہ کیا گیا ۔ مزید برآں ،جی 20، بین الاقوامی مالیاتی فنڈ ، معیشت کی ڈیجیٹائزیشن سے ابھرنے والے ٹیکس کے چیلنجوں سے متعلق معاملات پر تبادلہ خیال کرنے کے ساتھ ساتھ بنیاد ڈھانچہ کورقوم فراہم کرنے کے معاملہ پر بھی بات چیت ہوئی۔ دونوں ممالک نے اپنے اپنے ملکوں سے متعلق نظریات اور اپنے نقطہ نظر ساجھا کئے نیز عالمی اقتصادی منظرنامہ کا جائزہ لیا۔ فریقین نے کووڈ کے بعد کی شفاف اور لچک دار دنیا سے متعلق مربوط باہمی ایکشن کی اہمیت پر زور دیا ۔
مذاکرات ، باہمی دلچسپی کے شعبوں میں دونوں ملکوں کے درمیان ایک پائیدار مستقبل کے تعاون کے لئے ایک مثبت نوٹ کے ساتھ اختتام پذیر ہوئے۔
ہندوستان اور سوئزر لینڈ ،جمہوریت اور قانون کی بالاتری کی ساجھا اقدار پر مبنی قریبی اور دوستانہ تعلقات رکھتے ہیں۔ ہندوستان کی ناوابستگی کی پالیسی اور سوئزرلینڈ کی غیر جانبداری کی روایتی پالیسی نے، دونوں ملکوں کے درمیان، ایک قریبی مفاہمت پیدا کی ہے۔ دونوں ممالک کے درمیان، مختلف باہمی مذاکرات کے طریقہ کار موجود ہیں اور یہ مالیاتی مذاکرات ان میں انتہائی اہمیت کے حامل ہیں۔
مواصلات اور اطلاعاتی ٹیکنالوجی کی وزارت
ٹی آر اے آئی نے ٹیلی کام ریگولیٹری اتھارٹی آف انڈیا منسوخی ضوابط، 2023 جاری کیا
ٹیلی کام ریگولیٹری اتھارٹی آف انڈیا  نے ٹیلی کام ریگولیٹری اتھارٹی آف انڈیا منسوخی ضوابط ، 2023  مورخہ 25 جولائی 2023 جاری کیا تاکہ سرکاری گزٹ میں نوٹیفیکیشن کی تاریخ سے نافذ العمل ڈائل اپ اور لیزڈ لائن انٹرنیٹ تک رسائی کی سروس ، 2001 کے معیار سے متعلق ضابطے کو منسوخ کر دیا جائے۔
ٹی آر اے آئی نے 10 دسمبر 2001 کو ڈائل اپ اور لیزڈ لائن انٹرنیٹ تک رسائی سروس، 2001  کی سروس کے معیار سے متعلق ضابطے کو نوٹیفائی کیا۔ یہ ضابطہ تمام بنیادی سروس آپریٹرز اور انٹرنیٹ سروس فراہم کرنے والوں پر لاگو ہوتا تھا، بشمول موجودہ آپریٹرز یعنی بی ایس این ایل، ایم ٹی این ایل اور وی ایس این ایل۔ سروس کے معیار کے پیرامیٹرز کو وضع کرنے کا مقصد نیٹ ورک کی کارکردگی کے معیارات کو ترتیب دے کر صارفین کی اطمینان کو یقینی بنانا تھا، جو سروس فراہم کنندہ کو وقتاً فوقتاً سروس کے معیار کی پیمائش کر کے اور اس کا موازنہ مخصوص اصولوں سے کر کے اپنے نیٹ ورک کی مناسب جہت کے ذریعے حاصل کرنے کی ضرورت ہے، تاکہ مختلف سروس فراہم کنندگان کی طرف سے فراہم کردہ کارکردگی کی سطح پر نظر رکھی جا سکے اور انٹرنیٹ خدمات کے صارفین کے مفادات کا تحفظ کیا جا سکے۔
یہ ضابطے اس وقت جاری کیے گئے تھے جب ڈائل اپ سروس کم رفتار انٹرنیٹ تک رسائی کے لیے دستیاب واحد سروس تھی۔ وقت گزرنے کے ساتھ ساتھ، ٹیلی کمیونیکیشن نیٹ ورکس، وائر لائن کے ساتھ ساتھ وائرلیس، ایکس ڈی ایس ایل، ایف ٹی ٹی ایچ، ایل ٹی ای اور 5 جی وغیرہ، ٹیکنالوجیز پر تیز رفتار براڈ بینڈ سروس پیش کرنے کے لیے ارتقاء پزیر ہوئے ہیں۔ جبکہ لیزڈ لائن تک رسائی کی خدمات عام طور پر انٹرپرائزز کو آئی ایس پی لائسنس رکھنے والے انٹرنیٹ گیٹ وے سروس پرووائیڈرز  کے ذریعہ پیش کی جاتی ہیں، یہ سروس لیول ایگریمنٹ  پر مبنی سروس ہے۔ ایس ایل اے پر مبنی سروس ہونے کے ناطے، معاہدہ کرنے والے فریقین کے درمیان معاہدے میں خدمت کے معیار سے متعلق خدشات کی حفاظت کے لیے کافی شرائط ہیں۔ لہٰذا، ڈائل اپ اور لیزڈ لائن انٹرنیٹ ایکسیس سروس، 2001 کی سروس کے معیار سے متعلق ضابطہ موجودہ سیاق و سباق میں زیادہ مفید نہیں لگتا ہے۔
مذکورہ بالا کو مدنظر رکھتے ہوئے، اس سے قبل اتھارٹی نے 03 اپریل 2023 کو ڈرافٹ ٹیلی کام ریگولیٹری اتھارٹی آف انڈیا منسوخی ضوابط، 2023 جاری کیا تھا جس میں 17 اپریل 2023 تک متعلقہ فریقوں کے تبصرے مدعو کیے گئے تھے۔متعلقہ فریقوں کے تبصروں کی بنیاد پر اورتجارت کرنے کی آسانی  کے پہلو کا لحاظ رکھتے ہوئے اتھارٹی نے یہ فیصلہ کیا ہے کہ سرکاری گزٹ میں ٹیلی کام ریگولیٹری اتھارٹی آف انڈیا منسوخی ضوابط، 2023  کی تاریخ سے نافذ العمل ڈائل اپ اور لیزڈ لائن انٹرنیٹ رسائی سروس، 2001  سے متعلق ضابطے کو منسوخ کر دیا جائے۔
صحت اور خاندانی بہبود کی وزارت
کووڈ راحتی امداد کے سلسلے میں تازہ ترین جانکاری
کووڈ سے مقابلہ کرنے کے لئے موصول ہونے والی عالمی امداد کوجلدمنظوری دے کر ریاستوں اور مرکز کے زیر انتظام علاقوں کو فوری تخصیص اور ارسال کیا جارہا ہے
اب تک، تقریباً 11,000 آکسیجن کنسنٹریٹرس، 13,000 سے زیادہ آکسیجن سلینڈرز، 19 آکسیجن جنریشن پلانٹس، 6,800 وینٹی لیٹرز/ بی پی اے پی، 4.9 لاکھ ریمیڈیس ویر انجکشن بھیجی/ روانہ کی جاچکی ہیں
نئی دلّی ،15 مئی، 2021/
کووڈ-19 وبا سے مقابلہ کرنے کے لئے حکومت ہند ’ جامع حکومت‘ نظریہ کے ساتھ مسلسل آگے بڑھ رہی ہے۔ کووڈ کے خلاف جاری اس جنگ میں اپنی کوششوں کو مہمیز کرنے کے لئے حکومت ہند کو 27 اپریل 2021 سے دنیا کے مختلف ممالک / تنظیموں سے بین الاقوامی عطیات اور کووڈ -19 راحتی طبی اشیا اور آلات کی امداد موصول ہورہی ہے۔حکومت ہند کی مختلف وزارتوں/ محکموں نےموصول ہونے والی عالمی امداد کوریاستوں اور مرکز کے زیر انتظام علاقوں تکتیزی سے پہنچانے کے لئے بہتر طریقہ کار اورمنظم میکانزم کے ذریعے باہمی تال میل قائم کیا ہے۔
27اپریل 2021 سے 14 مئی 2021 تک مجموعی طور پر 10,953 آکسیجن کنسنٹریٹرس، 13,169 آکسیجن سلینڈرز، 19 آکسیجن جنریشن پلانٹس، 6,835 وینٹی لیٹرز/ بی پی اے پی، اور تقریباً 4.9 لاکھ ریمیڈیس ویر انجکشن سڑک اور فضائی راستے کے ذریعے فراہم/ روانہ کئے جاچکے ہیں۔
امریکہ ، اٹلی، کناڈا، جنوبی کوریا، عمان، برطانوی آکسیجن کمپنی ، کوہارو 3 ایس پی  اور گلیڈ  سے13/14 مئی 2021 کو موصول ہونے والی بڑی کھیپ میں شامل ہیں:
ریمیڈیس ویر:68,810
ٹوسلیزوماب :1,000
وینٹی لیٹرز/ بی پی اے پی/ سی پی اے پی : 338
آکسیجن سلینڈر: 900
آکسیجن کنسنٹریٹرز : 157
حصول کنندہ ریاستوں و مرکز کے زیر انتظام علاقوں نیز اداروں کومؤثر فوری تخصیص اور بہتر فراہمی ایک جاری عمل ہے۔ مرکزی وزارت صحت باقاعدہ طور پرا س کی نگرانی کررہی ہے۔ وزارت صحت میں ایک سرگرم رابطہ سیل  قائم کیا گیا ہے، جس کا مقصدگرانٹس، امداد اور عطیات کی شکل میں غیر ملکی کووڈ راحتی سازو سامان کو وصول کرنے سے لے کر مختص کرنے تک منظم کرنا ہے۔ اس سیل نے 26 اپریل سے کام کرنا شروع کردیا ہے۔ وزارت صحت نے 02 مئی 2021 سے ایک اسٹینڈرڈ آپریٹنگ پروسیز وضع کرکے اسے نافذ کیا ہے۔
تصویر: 1. برطانیہ سے موصول آکسیجن سلینڈرز کو گجرات بھیجا جارہا ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ-19 سے بچاؤ کے ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 96.75 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 8.43 کروڑ سے زائد ٹیکوں کی بچی ہوئی اور غیر استعمال شدہ خوراکیں اب بھی دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
96,75,07,995
|
|
بچی ہوئی خوراکیں
|
|
8,43,17,810
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 96.75 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 8.43 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
سائنس اور ٹیکنالوجی کی وزارت
سی ایس آئی آر – انڈین انسٹی ٹیوٹ آف پیٹرولیم نے اپنے نئے کرہ ارض کےدباؤ سے متعلق ہائیڈروجن سے پاک کم کاربن والے، سلفر کو ہٹانے والے عمل کا اعلان کیا؛ یہ عمل خام تیل اور ریفانری اسٹریمز کےلیے ہے
سی ایس آئی آر – آئی آئی پی میں دلچسپی رکھنے والی صنعتوں کو مدعوا کیا ہے ہ وہ اجتماعی ریسرچ ، ترقی ، فروغ اور ٹکنالوجی کو کمرشئل طور پر استعمال کرنے کے لیے شرکت کریں
نئی دہلی، 13اکتوبر، 2022/خام تیل اور پیٹرولیم کو صاف کرنےوالے کارخانوں سے سلفر کی آلودگی والے ہیٹرو سائیکلک ایرومیٹک مادے خارج ہوتے ہیں ، جن میں ایندھن کی خراب کوالٹی ہوتی ہے جو مضر صحت ہوتےہیں اور ان سے ماحولیات کے مسائل درپیش ہوتےہیں۔ پیٹرولیم ، ڈیزل ، ہوائی جہاز کا ایندھن ، کیروسین اور ایندھن والے تیل جیسے ریفائنری میں کام آنے والے مادے ۔ لہذا اس کےآخر کار استعمال سےپہلے اس میں سے سلفر کی مقدار کو کرم کیا جانا ضروری ہوتا ہے ۔ روایتی طور پر اِس طرح کا عمل کافی خرچے والا ہوتا ہے جس میں زیادہ دباؤ والا ہائیڈروجن درکار ہوتا ہے اور اس میں زیادہ درجہ حرارت درکار ہوتا ہے ۔ نیز اس میں خاطر خواہ سرمایہ کاری چاہیے ہوتی ہے ۔
ان مسائل کو دور کرنے کےلیے سی ایس آئی آر – انڈین انسٹی ٹیوٹ آف پیٹرولیم  نے سلفر سے پاک کرنے کا بغیر ہائیڈروجن والا ایک عمل شروع کیا ہے۔ مختلف وسائل سے حاصل کردہ خام تیل اور بھارت میں تیل صاف کرنے والے بہت سے کارخانوں سے سلفر والے تیل کی جانچ کی ہے جس میں 90 فیصد سلفر ہوتی ہے۔ اگرچہ اس کا انحصار تیل کے خصوصی نوعیت سے ہوتا ہے ۔ اسے اِس عمل کے ذریعے ختم کیا جاتا ہے۔ سی ایس آئی آر – آئی آئی پی عمل کےذریعے ایس سی ایچ اے سی اجزا سے تیار شدہ تبدیل کیے گئے سلفر مرکبات کو سلفر سے پاک کیے گئے خام تیل سے آسانی سے الگ کیا جا سکتا ہے ۔
اس کم خرچ عمل سے ایک کم کاربن والا سلفر سے پاک طریق کار حاصل ہوتا ہے۔ انہیں خام تیل کے ، سلفر سے پاک کئے گئے موجودہ اجزا کو تبدیل کرنے کی صلاحیت ہوتی ہے۔
سی ایس آئی آئی – انڈین انستی ٹیوٹ آف پیٹرولیم 1960 میں قائم کیا گیا تھا جو کونسل آف سائنٹفک اور انڈسٹریئل ریسرچ کی 37 آئینی لیباریٹریز میں سے ایک ہے۔ یہ ایک خود مختار سوسائٹی ہے جس کی سربراہی بھارت کے وزیراعظم کرتے ہیں۔
۔۔۔
ش ح ۔ اس۔ ت ح ۔
U - 11379
(Visitor Counter : 67
وزارت دفاع
تمل ناڈو میں دفاعی راہداری کے پروجیکٹ
اترپردیش اور تمل ناڈو میں دفاعی صنعتی کوریڈور  قائم کئے گئے ہیں۔ جن کا مقصد ان دونوں دفاعی کوریڈرو میں سے ہر ایک میں 10000 کروڑ روپئے سے زیادہ کی سرمایہ کاری کو راغب کرنا ہے۔ اترپردیش دفاعی صنعتی کوریڈور  ، کے لیے اترپردیش سرکار کی جانب سے موصول اطلاع کے مطابق ، 8764 کروڑ روپئے کی مالیت کی امکانی سرمایہ کاری کے ساتھ ، آج کی تاریخ تک 63 مفاہمت ناموں  پر دستخط کئے گئے ہیں۔ اترپردیش کے دفاعی صنعتی کوریڈور میں مرکزی اصل سرمایہ کاری 1552 کروڑ روپئے کی ہے۔ مزید برآں،تمل ناڈو کی سرکار کی جانب سے موصول اطلاعات کے مطابق ،تمل ناڈو کے دفاعی صنعتی کوریڈور  میں ، مفاہمت ناموں وغیرہ کے ذریعے، 39 صنعتوں نے 11103 کروڑ روپئے کی امکانی سرمایہ کے انتظام کئے ہیں۔ متعلقہ ریاستی سرکاریں سڑکوں کو جوڑنے ، بجلی، پانی اور گندے پانی کے نکاس وغیرہ جیسی بنیادی ڈھانچے کی سہولیات کی فروغ کے لیے معاونت فراہم کرتی ہیں، جن کا مقصد راہداریوں کی فروغ کرنا ہے۔
ستمبر 2021 میں دفاع کے مرکزی وزیر کو ،تمل ناڈو میں صنعتوں کے وزیر کے ذریعے پیش کردہ مفاہمت نامے میں ٹیسٹنگ اور سرٹیفکیشن بنیادی ڈھانچہ، ڈی آر ڈی او لیب، اے ای ڈبلیو سی ایس کے لیے تجارتی پیداواری اکائیاں، دفاعی آراضی کی منتقلی اور ایچ اے ایل کے ساتھ مشترکہ پروجیکٹ  کی تفصیل وغیرہ کے قیام کے لیے تجاویز ہیں۔متعلقہ محکمے/ تنظیموں کو صلاح دی گئی ہے کہ وہ اپنےموجودہ رہنما خطوط اور ضابطوں کے مطابق مناسب اقدام کریں گے۔
یہ معلومات دفاع کے وزیر مملکت جناب اجے بھٹ نے 21 مارچ 2022 کو راجیہ سبھا میں جناب پی ولسن کو ایک تحریری جواب فراہم کیں۔
شہری ہوابازی کی وزارت
شہری ہوابازی کی وزارت کی جانب سے ڈرون قوانین ، 2021 مسودہ عوامی مشاورت کے لئے جاری کئے گئے
نئی دہلی،15؍جولائی :شہری ہوابازی کی وزارت  نے عوامی مشاورت کے لئے تازہ ترین –دی ڈرون رولز ،2021جاری کیا۔ ٹرسٹ کے احاطوں، ذاتی تصدیق اور غیرمداخلتی نگرانی پرمبنی ڈرون قوانین ،2021یو اے ایس قوانین 2021 کی جگہ لیں گے ۔ عوامی تبصروں کو موصول کرنے کی آخری تاریخ 5اگست ، 2021ہے ۔
ڈرون قوانین 2021کے مسودے سے ہٹائے گئے اہم قوانین درج ذیل ہیں :
- منظوریاں ختم کی گئیں :منفرد اجازت نامہ ، منفرد پروٹوٹائپ شناختی نمبر ، کمپرمنس سرٹیفکیٹ، بحالی سرٹیفکیٹ، درآمدکی منظوری ، موجودہ ڈرونز کی منظوری ، آپریٹرپرمٹ ،آرینڈ ڈی تنظیم کی منظوری ،طلباء ریموٹ پائلٹ لائسنس ، ریموٹ پائلٹ ہدایت کاراجازت نامہ ، ڈرون اور اجازت نامہ وغیرہ ۔
- فارمس کی تعداد 25سے کم کرکے 6کردی گئی ہے ۔
- فیس کو برائے نام کردیاگیاہے ۔ ڈرون کی جسامت سے کوئی تعلق نہیں ۔
- ‘نوپرمیشن –نو ٹیک- آف ،  ،بروقت ٹریکنگ بیکان ،حیاتیاتی فینسنگ جیسے محفوظ فیچرز وغیرہ ، جس کے بارے میں مستقبل میں مطلع کیاجائے گا۔ ایک چھ مہینے کی لیڈ ٹائم تعمیل کے لئے فراہم کی جائیں گی ۔
- ڈیجیٹل اسکائی پلیٹ فارم، دوستانہ کاروباری –سنگل ونڈوآن لائن سسٹم کے طورپرتیارکیاجائے گا۔
- ڈیجیٹل اسکائی پلیٹ فارم پر انسانی انٹرفیس کو کم سے کم کیاجائے گااورزیادہ سے زیادہ اجازت نامہ خود بخود جنریٹ ہو گا۔
- ڈیجیٹل اسکائی پلیٹ فارم پر سبز،پیلا اورسرخ زون کے ساتھ انٹرایکٹوایئراسپیس نقشہ دکھایاجائے گا۔
- ایئرپورٹ احاطوں سے پیلے رنگ کا زون 45کلومیٹرسے کم ہوکر 12کلومیٹرہوجائے گا۔
- گرین زونز میں 400فٹ کے اوپراور ایئرپورٹ احاطوں سے 8اور12کلومیٹرکے درمیان رقبے میں 200فٹ سے اوپر پرواز کی اجازت کی ضرورت نہیں ہے ۔
- چھوٹے ڈرونز نینوڈرون اور آراینڈ ڈی تنظیموں کے لئے پائلٹ لائسنس کی ضرورت نہیں ہے ۔
- بھارت میں درج غیرملکی ملکیت کی کمپنیوں کے ذریعہ ڈرون کے آپریشن پر کوئی پابندی نہیں ہے ۔
- ڈی جی ایف ٹی کی طرف سے ڈرونز اور ڈرونز کے اجزا کی درآمد کو باقاعدہ منضبط کیاجائے گا۔
- کسی بھی رجسٹریشن یالائسنس جاری کرنے سے قبل کسی سیکیورٹی منظوری کی ضرورت نہیں ہے ۔
- منفرد شناختی نمبر پیشگی اجازت اور آراینڈ ڈی اداروں کے لئے ریمورٹ پائلٹ لائسنس کے لئے لائق پرواز سرٹیفکیٹ کی ضرورت نہیں ہے۔
- ڈرونز قوانین 2021کے تحت ڈرونز کی کوریج میں 300کلوگرام سے 500کلوگرام تک کااضافہ ہواہے ۔ اس میں ڈرونز ٹیکس بھی شامل ہوگا ۔
- تمام ڈرونز کی ٹریننگ اور ٹسٹنگ منظورشدہ ڈرونزکی جانب سے انجام دیاجائے گا۔ ڈی جی سی اے ٹریننگ ضروریات ،نگرانی کے ڈرونز اسکول اور آن لائن پائلٹ لائسنس کی فراہمی کی معلومات فراہم کرے گا۔
- کوالٹی کونسل آف انڈیاکو منتقل کردہ پرواز کے لائق اسناد کا اجرا ء اور اس کے ذریعہ مجاز کردہ اسناد سے متعلق ادارے ۔
- مینوفیکچرر اپنے ڈرونز کی منفرد شناختی نمبر سیلف سرٹیفیکیشن کے ذریعہ ڈیجیٹل اسکائی پلیٹ فارم پر جنریٹ کرسکتے ہیں ۔
- ڈرونز کی منتقلی اورانضمام کے لئے آسان ترین عمل بتائے گئے ہیں ۔
- معیاری آپریٹنگ کے طریقہ کار اور تربیتی طریقہ کارکا مینوول ڈی جی سی اے کی جانب سے صارفین کی جانب سے ذاتی نگرانی کے لئے ڈیجیٹل اسکائی پلیٹ فارم پرتفصیل کی وضاحت کی جائے گی، جب تک کسی منظوری کی ضرورت نہیں ہے ۔
- ڈرونز قوانین کے تحت زیادہ سے زیادہ جرمانے کو ایک لاکھ روپے تک کردیاگیاہے تاہم یہ سز ادیگرخلاف ورزی کی صورت میں نافذنہیں ہوگی ۔
- ڈرونز کوریڈورکارگو ڈلیوری کے لئے تیارکئے جائیں گے ۔
- ڈرون پرموشن کونسل کاروباری دوستانہ ریگولیٹری نظام کے لئے قائم کیاجائے گا۔
عوامی نوٹس کا لنک
کابینہ
مرکزی کابینہ نے انڈسٹریل رلیشنز کوڈ بل 2019 کی منظوری دی
وزیراعظم جناب نریندر مودی کی صدارت میں منعقدہ مرکزی کابینہ کے اجلاس میں انڈسٹریل رلیشنز کوڈ بل 2019 کی منظوری دے دی گئی ہے۔
فوائد:
ایک رکن کی جگہ دو رکنی ٹرایبونل کو قائم کرنے کا نظریہ کچھ معاملات میں اہم ہوگا، کیونکہ یہ معاملات کے تیز رفتار نمٹارے کے ایک رکنی ٹرایبونل کی بجائے مشترکہ طور پر فیصلہ لیا جائے گا۔
انڈسٹریل رلیشنز کوڈ بل کے موجودہ التزامات میں لچک پیدا کرنے کے لئے 100 ملازمین کی تعداد سے متعلق حکومت کی مناسب پیشگی منظوری کی شرط کو برقرار رکھا گیا ہے، لیکن نوٹیفکیشن کے ذریعہ ملازمین کی تعداد میں تبدیلی کی شق کا اضافہ کیاگیا۔
مجوزہ طریقے کے تحت کارکنوں کو قرض دینے کے لئے ازسر نو ہنرمندی فنڈ کو بروئے کار لیا جائے گا۔
مستقل روزگار کی وضاحت اور جس کے لئے کسی نوٹس پریڈ کی ضرورت نہیں ہوگی اور چھٹنی کی صورت میں معاوضے کی ادائیگی کو اس سے باہر رکھا گیا ہے۔
جرمانہ جیسے تنازعات کے حل کا اختیار سرکاری افسران کو دینے کے نتیجے میں ٹرائبونل پر پڑنے والا بوجھ کچھ کم ہوگا۔
پس منظر:
3مرکزی لیبر ایکٹس کو سامنے رکھ کراس کےمتعلقہ التزامات کو باہم ملانے، سہل کرنے اور ضابطہ بند کرنے کے بعد انڈسٹریل رلیشنز کے کوڈ کا مسودہ تیار کیاگیا ہے۔
i ٹریڈ یونین ایکٹ1926
ii انڈسٹریل امپلائمنٹ  ایکٹ 1946
iii انڈسٹریل ڈسپیوٹ ایکٹ 1947
۔۔۔۔۔۔۔۔۔۔۔
م ن ۔ش س۔ ع ر۔
U-5268
(
کامرس اور صنعت کی وزارتہ
مئی 2021 میں بھارت کی تجارتی کارکردگی مؤثر رہی
کامرس سکریٹری ڈاکٹر انوپ ودھاون نے آج کہا کہ بھارت کی برآمدات کی کارکردگی مؤثر بنی ہوئی ہے۔ مئی 2021 میں تجارتی برآمدات کے عارضی اعداد و شمار میں مئی 2020 کی سطح پر 67.39 فیصد اور مئی 2019 کی سطح پر 7.93 فیصد کا اہم اضافہ دیکھا گیا ہے۔ میڈیا سے بات کرتے ہوئے، انہوں نے کہا کہ پی او ایل اور جوابر و زیورات کو چھوڑ کر تجارتی اشیاء کی برآمدات کے شعبہ میں مئی 2021 میں 21-2020 کی یکساں مدت کے مقابلے 45.96 فیصد اور 20-2019 کی یکساں مدت کے مقابلے 11.51 فیصد کا اضافہ درج ہوا ہے۔
مئی 2021 کے دوران، پچھلے سال کی یکساں مدت کے مقابلے، تجارتی اشیاء کی درآمدات میں 68.54 فیصد کا مثبت اضافہ درج کیا گیا۔ مئی 2019 کے مقابلے مئی 2021 کے دوران درآمدات میں  17.47 فیصد کی گراوٹ آئی ہے۔
مئی 2021میں تخمینہ سروس ایکسپورٹ 17.85 بلین امریکی ڈالر رہی، جس میں مئی 2020 کے مقابلے 6.44 فیصد کا مثبت اضافہ درج ہوا ہے۔ مئی 2020 کے مقابلے، مئی 2021میں خدمات کی درآمدات کی تخمینہ قیمت 0.30 فیصد کا مثبت اضافہ درج کرتے ہوئے 9.97 بلین امریکی ڈالر رہی، جب کہ مئی 2021کے لیے خدمات کی برآمدات کی تخمینہ قیمت 7.88 بلین امریکی ڈالر ہے، جس میں مئی 2020 کے مقابلے 15.39 فیصد کا مثبت اضافہ درج ہونے کا امکان ہے۔
جنس وار پیش رفت کا رخ
جن اشیاء/اشیاء کے گروپ نے مئی 2021 اور مئی 2020 کے دوران مثبت اضافہ درج کیا ہے، وہ ہیں دیگر اناج ، جوٹ ایم ایف جی، فلور کورنگ سمیت ، پٹرولیم مصنوعات ، دستکاری، ہاتھ سے بنی قالین سمیت ، جواہر اور زیورات ، چمڑا اور چمڑے سے بنے سامان ، انسانوں کے ذریعے بنائے گئے دھاگے/کپڑے/میڈ اپ وغیرہ ، گوشت، ڈیئری اور پولٹری مصنوعات ، سوتی دھاگے/کپڑے/میڈ اپ، ہتھ کرگھا مصنوعات وغیرہ ، تمام ملبوسات کا آر ایم جی ، قالین ، الیکٹرانک سامان ، سیرامک مصنوعات اور شیشے سے بنے سامان ، ابرق، کوئلہ اور دیگر خام دھات، پروسیسڈ معدنیات سمیت معدنیات ، بھونا اناج اور متعدد پروسیسڈ اشیاء ، انجینئرنگ کے سامان ، کاجو ، سمندری مصنوعات ، خام لوہا ، پلاسٹک اور لینولیم ، آرگینک اور غیر آرگینک کیمیکل ، تمباکو ، چاول ، تلہن کی کھلی ، مسالے  اور کافی ۔
خام لوہا کی برآمدات 2021-2020 کے دوران اور 22-2021 کے پہلے دو مہینوں میں لگاتار بڑھی ہے۔ چاول کی برآمدات 2021-2020، اپریل 2021 اور مئی 2021 کے دوران اپریل 2020 کے مہینہ کو چھوڑ کر لگاتار بڑھ رہی ہے۔ بھونے اناج اور متعدد پروسیسڈ اشیاء، دیگر اناج اور تلہن کی کھلی کی برآمدات جون 2020 سے لگاتار بڑھ رہی ہے۔ فلور کورنگ سمیت جوٹ ایم ایف جی اور قالین کی برآمدات جولائی 2020 سے لگاتار بڑھ رہی ہے۔
چمڑا اور چمڑے کی مصنوعات، انسانوں کے ذریعے بنائے گئے دھاگے/کپڑے/میڈ اپ وغیرہ اور سمندری مصنوعات جیسے شعبوں میں، جو وبائی مرض  کے دوران منفی اضافہ کا مظاہرہ کر رہے تھے، مارچ 2021 سے تیزی آئی ہے۔نوٹ: آر بی آئی کے ذریعے جاری کیے گئے سروس سیکٹر کے لیے تازہ ترین اعداد و شمار اپریل 2021 کے لیے ہے۔ مئی 2021 کے اعداد و شمار ایک تخمینہ ہیں، جن میں آر بی آئی کی بعد کی ریلیز میں ترمیم کی جا سکتی ہے۔
وزیراعظم کا دفتر
وزیراعظم نریندر مودی اور عوامی جمہوریہ بنگلہ دیش کی وزیر اعظم عزت مآب شیخ حسینہ کے مابین ٹیلی فون پر بات چیت
نئی دہلی: 29 اپریل 2020،جناب وزیراعظم نریندر مودی نے آج عوامی جمہوریہ بنگلہ دیش کی وزیراعظم عزت مآب شیخ حسینہ کے ساتھ ٹیلی فون پر بات چیت کی۔
وزیراعظم جناب نریندر مودی نے رمضان کے مقدس مہینے کے موقع پر ہندوستان کے عوام اور اپنی جانب سے بنگلہ دیش کی وزیراعظم شیخ حسینہ اور بنگلہ دیش کے عوام کو مبارکباد پیش کی۔
دونوں رہنماؤں نے کووڈ -19 وبائی مرض کی وجہ سے پیدا علاقائی صورتحال پر بات چیت کی اور اس کے اثرات کو کم کرنے کے لئے اپنے اپنے ملک میں کئے جارہے اقدامات سے ایک دوسرے کو واقف کرایا۔
دونوں رہنماؤں نے سارک کے رکن ممالک کے قائدین کے درمیان 15 مارچ کو طے پانے والے خصوصی انتظامات کو عملی جامہ پہنانے کی سمت میں ہوئی پیش رفت پر خوشی کا اظہار کیا۔ وزیراعظم جناب نریندر مودی نے سارک کووڈ-19 ہنگامی فنڈ میں 1.5 ملین ڈالر کا عطیہ دینے کے لئے وزیراعظم شیخ حسینہ کا شکریہ ادا کیا۔
وزیراعظم شیخ حسینہ نے اس خطے میں کووڈ-19 کا مقابلہ کرنے کی سمت میں مربوط کوششوں کی قیادت کرنے اور بنگلہ دیش کو طبی سازو سامان کی فراہمی اور صلاحیت سازی دونوں زمروں میں معاونت کرنے کے لئے وزیراعظم مودی کا شکریہ ادا کیا۔
دونوں رہنماؤں نے سڑک، ریل، اندرون ملک آبی گزر گاہوں اور ہوائی راستوں کے ذریعے سرحدوں پر ضروری سامان کی فراہمی جاری رکھنے پر اطمینان کا اظہار کیا۔ وزیراعظم مودی نے تاریخ، ثقافت، زبان اور یکجہتی کے مشترکہ تعلقات کو یاد کرتے ہوئے دونوں ممالک کے درمیان دوطرفہ برادرانہ تعلقات کی عمدہ صورتحال پر اطمیان کا اظہار کیا اور کووڈ-19 کو پھیلنے سے روکنے اور اس وبائی مرض کے صحتی و اقتصادی اثرات کو کم سے کم کرنے میں بنگلہ دیش کو تعاون دینے کے لئے بھارت کی عہد بندی کو دوہرایا۔
وزیراعظم نے اس تاریخی مجیب بارشو کے موقع پر وزیراعظم شیخ حسینہ اور بنگلہ دیش کے دوست عوام کے لئے نیک خواہشات پیش کیں۔


U-2133
(